CELEX: 42011D0712
Language: lt
Date: 1307664000000
Title: 2011/712/: 2011 m. birželio 10 d. Taryboje posėdžiavusių valstybių narių vyriausybių atstovų sprendimas, kuriuo Tarybai pirmininkaujančiai valstybei narei suteikiami įgaliojimai valstybių narių vardu vesti derybas dėl teisiškai privalomo susitarimo dėl Europos miškų nuostatų, priklausančių valstybių narių kompetencijai

1.11.2011   
            
            
               LT
            
            
               Europos Sąjungos oficialusis leidinys
            
            
               L 285/1
            
         TARYBOJE POSĖDŽIAVUSIŲ VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2011 m. birželio 10 d.
   kuriuo Tarybai pirmininkaujančiai valstybei narei suteikiami įgaliojimai valstybių narių vardu vesti derybas dėl teisiškai privalomo susitarimo dėl Europos miškų nuostatų, priklausančių valstybių narių kompetencijai
   (2011/712/ES)
   TARYBOJE POSĖDŽIAVĘ VALSTYBIŲ NARIŲ VYRIAUSYBIŲ ATSTOVAI,
   kadangi:
   
               (1)
            
            
               2011 m. birželio 14–16 d. Osle (Norvegija) įvyksiančioje Šeštojoje ministrų konferencijoje dėl Europos miškų apsaugos gali būti priimtas sprendimas pradėti derybas dėl teisiškai privalomo susitarimo dėl Europos miškų;
            
         
               (2)
            
            
               Tarybai pirmininkaujančiai valstybei narei turėtų būti suteikti įgaliojimai valstybių narių vardu vesti derybas dėl teisiškai privalomo susitarimo dėl Europos miškų nuostatų, kurios priklauso valstybių narių kompetencijai,
            
         PRIĖMĖ ŠĮ SPRENDIMĄ:
   1 straipsnis
   1.   Valstybių narių Vyriausybių atstovai įgalioja Tarybai pirmininkaujančią valstybę narę valstybių narių vardu jų kompetencijai priklausančiais klausimais ir remiantis jų pozicijomis vesti derybas dėl teisiškai privalomo susitarimo dėl Europos miškų nuostatų, jei 2011 m. birželio 14–16 d. Osle (Norvegija) įvyksiančioje Šeštojoje ministrų konferencijoje dėl Europos miškų apsaugos būtų priimtas sprendimas pradėti derybas dėl tokio teisiškai privalomo susitarimo.
   2.   1 dalis nedaro poveikio būsimiems valstybių narių sprendimams, susijusiems su jų atstovo skyrimu jų kompetencijai priklausantiems klausimams spręsti.
   2 straipsnis
   1.   Derybos vedamos laikantis šio sprendimo papildyme išdėstytų derybų nurodymų.
   2.   Derybomis siekiama suteikti papildomos įrodomos vertės galiojantiems su miškais susijusiems daugiašaliams susitarimams ir teisiškai neprivalomiems dokumentams, užtikrinti ekonomiškai efektyvų įgyvendinimą ir išvengti papildomos administracinės naštos. Jos vedamos laikantis valstybių narių Vyriausybių atstovų nustatytų derybinių pozicijų ir remiantis praktinėmis priemonėmis; dėl jų abiejų turi būti pasiektas bendras sutarimas. Derybos vedamos konsultuojantis su valstybių narių Vyriausybių atstovais, posėdžiaujančiais Tarybos sprendimo dėl Europos Sąjungos dalyvavimo derybose dėl teisiškai privalomo susitarimo dėl Europos miškų 1 straipsnio 4 dalyje nurodytame specialiajame komitete. Tarybai pirmininkaujanti valstybė narė deda visas pastangas tam, kad būtų laikomasi tokių nustatytų pozicijų ir po kiekvienos Tarpvyriausybinio derybų komiteto sesijos praneša valstybių narių Vyriausybių atstovams apie derybų eigą.
   3.   Derybų proceso metu pirmininkaujanti valstybė narė, veikdama valstybių narių vardu, glaudžiai bendradarbiauja su Komisija, siekdama, kad Sąjungai ir jos valstybėms narėms tarptautiniu mastu būtų atstovaujama vieningai.
   3 straipsnis
   Šis sprendimas yra skirtas Tarybai pirmininkaujančiai valstybei narei.
   
      Priimta Liuksemburge 2011 m. birželio 10 d.
      
         
            Pirmininkas
         
         FELLEGI T.